Առհասաևակ, հետհեղափոխական էյֆորիան այն աստիճանի վրա է, որ ինչպես օրերս երկրորդ նախագահ Ռոբերտ Քոչարյանն էր ախտորոշել՝ որեւէ բանական խոսք, տեսակետ, հնարավոր չէ տեղ հասցնել։ Այսինքն ընտրություններին գաղափարական պայքարը իսպառ բացառվում է։ Երեւանի ավագանու ընտրությունները ցույց տվեցին նաեւ, որ կենսունակ չեն նաեւ միլիոնավոր ներդրումների մասին խոստումները, հետեւաբար այլ ելք չի մնում, քան ընտրացուցակը ձեւավորել նոր իրողություններին համարժեք։ Իսկ դա նշանակում է կազմել ցուցակ, որը ծայրից ծայր կլինի Նիկոլ Փաշինյանի ճաշակով եւ նրա հավանությանն արժանացած։ Որքան էլ լինեն պնդումներ, թե դեկտեմբերի ընտրություններն անցնելու են ոչ հին ու բարի մեթոդներով, իրականությունը բոլորովին այլ բան է լինելու եւ այդ իրականությունը երեւան ելավ ավագանու արտահերթ ընտրություններին՝ չմաքրված ընտրացուցակներ, զինվորականների քվեարկություն, այսպես կոչված՝ իններորդ ձեւի անձնագրերով քվեարկություն եւ այլ սողանցքներ, որոնց կիրառումը կարող է որոշիչ դառնալ ընտրությունների արդյուքների վրա։ Պարզ ասած՝ Նիկոլ Փաշինյանի հայեցողությամբ է որոշվելու ընտրություններին մասնակցող ուժերի ճակատագրերը՝ ովքեր կանցնեն, ովքեր դուրս կմնան։